Държавен вестник, бр. 40, 2021 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  40
79 
8.3.2 
Корабни маркучи за гориво 
8.3.2.1 Маркучите за течности и пари, използвани за прехвърляне на гориво, трябва да са 
съвместими с горивото и да са подходящи за температурата на горивото. 
8.3.2.2 Маркучите, подложени на налягането на танка или на налягане при изпразване на 
помпите или парните компресори, се проектират за разрушаващо налягане не по-малко от 
пет пъти максималното налягане, на което маркучът може да бъде подложен по време на 
бункероването. 
8.4 
Правила за колектор 
8.4.1 
Бункеровъчният колектор трябва да бъде проектиран така, че да издържа на 
външни натоварвания по време на бункероване. Връзките при бункеровъчната станция 
трябва да бъдат от тип за сухо разединяване, оборудвани с допълнително предпазно сухо 
разединяващо съединение/самоуплътняващо се устройство за бързо освобождаване. 
Съединителните муфи трябва да бъдат от стандартен тип. 
8.5 
Правила за системата за бункероване 
8.5.1 
Осигурява се съоръжение за продухване с инертен газ на горивните тръбопроводи 
за бункероване. 
8.5.2 
Системата за бункероване се разполага така, че да не се изпуска газ в атмосферата 
по време на пълненето на танкове за съхранение. 
8.5.3 
На всяка бункеровъчна линия в близост до точката на свързване се монтират 
последователно спирателен клапан с ръчно управление и спирателен клапан с 
дистанционно управление или комбиниран клапан с ръчно и дистанционно управление. 
Трябва да е възможно клапанът с дистанционно управление да се задейства от мястото на 
управление за бункеровъчни операции и/или от друго безопасно място. 
8.5.4 
Осигуряват се средства за източване на всякакво гориво от тръбите за бункероване 
след приключване на експлоатацията. 
8.5.5 
Бункеровъчните линии се оборудват за инертиране и освобождаване на газ. Когато 
не се използват за бункероване, в бункеровъчните тръби не трябва да има газ, освен ако не 
са оценени и одобрени последствията от липсата на освобождаване на газ. 
8.5.6 
В случай, че бункеровъчните линии са разположени с кръстосано преминаване, 
трябва да се гарантира чрез подходящи изолационни механизми, че никакво гориво не се 
прехвърля по невнимание към страната на кораба, която не се използва бункероване. 
8.5.7 
Монтира се връзка кораб-бряг (SSL) или еквивалентно средство за автоматична и 
ръчна комуникация за ESD с бункеровъчния източник. 
8.5.8 
Ако поради съображения, свързани с пренапрежение на налягането, не е доказано, 
че се изисква по-висока стойност, се регулира времето по подразбиране, изчислено в 
съответствие с 16.7.3.7, от задействането на алармата до пълното затваряне на 
дистанционно управлявания клапан, изисквано съгласно точка 8.5.3. 
9 
ПОДАВАНЕ НА ГОРИВО КЪМ КОНСУМАТОРИ 
9.1 
Цел 
Целта на настоящата глава е да се осигури безопасно и надеждно разпределение на 
горивото до консуматорите. 
80 
9.2 
Функционални изисквания 
Настоящата глава е свързана с функционалните изисквания в 3.2.1–3.2.6, 3.2.8–3.2.11 и 
3.2.13–3.2.17. По-специално се прилага следното: 
.1 
системата за подаване на гориво е разположена така, че последствията от 
всяко изпускане на гориво да бъдат сведени до минимум, като същевременно 
осигурява безопасен достъп за работа и проверка; 
.2 
тръбопроводната система за прехвърляне на гориво към консуматорите се 
проектира по начин, при който повреда на една преграда не може да доведе 
до теч от тръбопроводната система в заобикалящата зона, който да застраши 
лицата на борда, околната среда или кораба; и 
.3 
горивопроводите извън машинните отделения се инсталират и защитават, така 
че да се сведе до минимум рискът от нараняване на персонала и повреда на 
кораба в случай на изтичане. 
 
9.3 
Правила за резервно подаване на гориво 
9.3.1 
За единични горивни инсталации системата за подаване на гориво трябва да бъде 
оборудвана с пълно дублиране и отделяне по цялата линия от горивните танкове до 
консуматора, така че изтичането в една система да не води до неприемлива загуба на 
мощност. 
9.3.2 
За единични горивни инсталации съхранението на гориво се разделя между два или 
повече танка. Танковете се разполагат в отделни помещения. 
9.3.3 
Само за танк тип С може да се приеме един танк, ако за един танк са разположени 
две напълно отделни пространства за свързване на танка. 
9.4 
Правила за функциите за безопасност на газоснабдителната система 
9.4.1 
Всмукателните и изпускателните отвори на горивния танк трябва да бъдат снабдени 
с клапани, разположени възможно най-близо до танка. Клапаните, за които се изисква 
управление при нормална експлоатация и които не са достъпни, трябва да се управляват 
дистанционно. Клапаните на танковете, независимо дали са достъпни или не, трябва да се 
управляват автоматично, когато се задейства системата за безопасност, изисквана в 15.2.2. 
9.4.2 
Основната газопроводна линия за всеки консуматор на газ или група консуматори се 
оборудва с ръчно управляван спирателен клапан и автоматично управляван „главен клапан 
за газово гориво“, свързани последователно, или комбиниран клапан с ръчно и 
дистанционно управление. Клапаните се разполагат в частта от тръбопровода, която е 
извън машинното отделение, съдържащо консуматори на газ, и се поставят възможно най-
близо до инсталацията за нагряване на газа, ако има такава. Главният клапан за газово 
гориво трябва автоматично да прекъсва подаването на газ, когато се задейства от 
системата за безопасност, изисквана в 15.2.2. 
9.4.3 
Автоматичният главен клапан за газово гориво трябва да може да се управлява от 
безопасни места по аварийните маршрути в машинно отделение, съдържащо консуматор на 
газ, пункта за управление на двигателите, ако е приложимо; извън машинното отделение и 
от щурманския мостик. 
9.4.4 
Всеки консуматор на газ трябва да бъде снабден с клапани за „двойно блокиране и 
обезвъздушаване“. Тези клапани се разполагат, както е посочено в .1 или .2, така че когато 
се задейства системата за безопасност, изисквана в 15.2.2, това ще доведе до автоматично 
затваряне на последователните спирателни клапани и автоматично отваряне на клапана за 
обезвъздушаване, като: